**Dust Eater Dogs** on turkulainen yhtye, jonka musiikki on yhtyeen oman käsityksen mukaan HC-stoneria. Yhtyeen musiikin genren määrittelemisen on usein todettu olevan vaikeaa. Imperiumi.net kuvaili Dust Eater Dogsin toistaiseksi viimeisintä levyä musiikiksi, joka koostuu "hardcoresta, stoner rockista, punkista, indie-rockista ja metallista, ja kuitenkin jostain sieltä pohjalta kuuluu myös Tourniquet."

Tourniquet kuuluu myös DED:n esimuodossa, thrash metal -yhtye Chainfleshissa, joka julkaisi yhden demon vuonna 1995. Punkimpi Dust Eater Dogs perustettiin vuonna 1996, ja siihen kuuluu Canine Christer (Christer Söderman), Markus the Mongrel (Markus Majabacka), Doggone Daniel (Daniel Majabacka) sekä Barkin' Benny (Benny Majabacka), joista kolme viimeistä ovat veljeksiä. 

Dust Eater Dogs lopetti keikkailun 2003. Fleim povasi Dust Eater Dogsin comebackiä syyskuussa 2009 yhtyeen Facebook-yhteisöön tehdyn merkinnän perusteella. Dust Eater Dogs tekikin comebackin Vappugospelissa vuonna 2010. Yhtye esiintyi myös vuonna 2013 GoodMoodStockissa. Molemmilla keikoilla esitettiin levyttämättömiä kappaleita. Tästä huolimatta uutta musiikkia ei ole julkaistu vuoden 2003 jälkeen, eikä esiintymisiäkään tiettävästi ole ollut GoodMoodStockin jälkeen, mutta yhtye ei ole myöskään ole ilmoittavansa lopettavansa. Joitain kappaleita on demotettukin, joista yhdestä julkaistiin pätkä 23.12.2016.

Albumit
-------

### Thunderleg-ep

Dust Eater Dogsin ensimmäinen julkaisu on viisikappaleinen *Thunderleg-EP*. Levy julkaistiin omakustanteena 1997.

### Motor

Numetal-aallon siivittämänä Dust Eater Dogs sai levytyssopimuksen ruotsalaiselta Day-Glo Recordsilta, jolle muun muassa Blindside levytti. Motor on Dust Eater Dogsin ensimmäinen albumi vuodelta 1998. Tätä albumia pidetään yleisesti ensimmäisenä suomalaisen kristillisen metallin julkaistuna kokopitkänä albumina. 

### Oil

*Oilista* (2001) oli tarkoitus tulla coverialbumi. Kyseinen albumi on äänitetty livenä studiossa. Albumilla on bonusraita, joka on Art For the Ears Webzinen haastatteleman Barkin' Bennyn mukaan epäonnistunut äänitysyritys kappaleesta nimeltään *Pepperpot*. Barkin' Benny kertoo haastattelussa, että levylle päätyi ainoastaan biisin alku, koska tuottaja ei suostunut julkaisemaan kappaleen loppuosaa.

### **Hardbiter's Inn**

Hardbiter's Inn on DEDin toistaiseksi viimeisin albumi ja sen julkaisi Just Records.

Kokoonpanomuutokset
-------------------

Houndlike Harry kuului Dust Eater Dogsin kokoonpanoon yhtyeen ensimmäiset viisi vuotta. Houndlike Harry erosi yhtyeestä aikapoliittisin perustein muutaman vuoden harkinnan jälkeen. Perheen perustamisella ja pastorin tehtäviin siirtymisellä oli osuutta eroon. Eroon ei liittynyt välirikkoja. Houndlike Harryn ei alun perinkään pitänyt olla pysyvä jäsen yhtyeessä, vaan hänen oli yhtyettä perustettaessa tarkoitus olla väliaikainen kitaristi, kunnes bändiin löydetään vakituinen kitaristi.

Houndlike Harryn tilalle Dust Eater Dogsiin otettiin Canine Christer. Dust Eater Dogs bongasi Canine Christerin bändistä nimeltään *Homepopes*.

|  |
| --- |
| Julkaisut
* Thunderleg -ep (1997)
* Motor (1998)
* King Kong Fist -single (2000)
* Oil (2001)
* Voiman ja Rauhan Messu (Turun Kotikirkon kanssa, 2002)
* Motoroil (2002)
* Hardbiter's Inn (2003)
 |
|

Lähteet
-------

1. ↑   (*- - Dust Eater Dogs luokittelee itse musiikkinsa Stoner-HC:ksi.*)
2. ↑   (*Ehkä DED:n ilmeisen huonosta tuurista (tai tuurin puutteesta) johbtuu siitä, että yhtyettä on vaikeaa lokeroida.*)
3. ↑   (*Dust Eater Dogs on joissakin piireissä erittäin tunnettu kulttibändi ja taas yksi niistä bändeistä, joita ei tahdo/pysty helposti kategorisoimaan.*)
4. ↑
5. ↑
6. 1 2  Erne Hakala: Dust Eater Dogs tekemässä paluun?  29.9.2009. Fleim.  Arkistoitu 4.10.2009. Viitattu 16.11.2009. suomi
7. ↑  Vappugospel.com: Esiintyjät[vanhentunut linkki] (viitattu 16.11.2009)
8. ↑   "GoodMoodStock 2013- Dust Eater Dogs". 2014-01-20. fi
9. ↑  joulubiisi, by Dust Eater Dogs *Dust Eater Dogs*. Viitattu 24.5.2017.
10. ↑  Riqu Ruisku: Suomimetalli-spesiaali.  *Ristillinen-fanzine #7,*, s. 7-30.
11. ↑   (*Oil was supposedly to be a cover album. - - "Yep."*)
12. ↑   (*We did it live in studio mainly, with vocal and solo overdubs.*)
13. ↑   (*The song is called Pepperpot - - There we try to play the song and it just doesn't work.*)
14. ↑   (*That poor wretched producer cut off all the fun stuff and only put that little piece on the Oil CD, even though we asked him to put the whole lot.*)
15. ↑   ( *Harry came in to fill the spot before we could find a permanent member. It took us five years.*)
16. ↑   (*Harry left the band after some years of hesitation. Now being a pastor in Homechurch and having a family, he just didn't have time to commit himself to the band any longer.*)
17. ↑   (*we're still in close relations with him through many things.*)
18. ↑   (*The funny thing is, that Harry was never meant to be an actual band member. Back in 1996 when we started DED and were looking for a guitarist, Harry came in to fill the spot before we could find a permanent member.*)
19. ↑   (*Canine Christer is the new guitarist. Harry has finally left the band.*)
20. ↑   (*The group was called Homepopes, and Christer was the other guitarist.* )